Szenzációs győzelem a 93. percben! » Izraelinfo
Kezdőlap Hírek Szenzációs győzelem a 93. percben!
Szenzációs győzelem a 93. percben!
fotó: Oz Mualem
Kétgólos hátrányból fordított a Hapoel Beér-Seva otthon az Inter ellen, az Európa-liga ötödik fordulójának csütörtök kora esti mérkőzésén, ezzel pedig kiejtette az olasz sztárcsapatot.
Az elején még minden a vendégek elképzelései szerint alakult: Icardi és Brozovic kényelmes, 2-0-s előnyhöz juttatta az Intert az első félórában.
Talán túlságosan is elkényelmesedtek az olaszok, a házigazda előbb szépített az 58. percben Maranhao révén, majd bő tíz perccel később tizenegyeshez jutott úgy, hogy a szabálytalankodó Samir Handanovic kapust második sárga lappal kiállították.
Nwakaeme értékesítette a büntetőt, és a slusszpoén még hátravolt, a 93. percben ugyanis Ben Szahar meg is fordította a meccset, ami egyben azt jelenti, hogy az Inter nem folytathatja tavasszal az európai porondon.
Korhut Mihály magyar vendégjátékos végigjátszotta az összecsapást, amelyen a 19. percben felmutatták neki a sárga lapot.
Hapoel Beér-Seva – Inter 3-2 (Maranhao 58., Nwakaeme 70. – 11-esből, Ben Szahar 93., ill. Icardi 12., Brozovic 25.; kiállítva: Handanovic 69., Inter)
Sparta Praha-Southampton 1-0
Az állás: 1. Sparta 12 (tj.), 2. Southampton 7, 3. Hapoel Beér-Seva 7, 4. Inter 3 (Azonos pontszámnál a gólkülönbség rangsorol.)
sport365.hu / Izraelinfo